SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.210

**2021.gada 15.jūnijā plkst.10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Ministru prezidenta parlamentārā sekretāre **Evika Siliņa**
* Iekšlietu ministrijas valsts sekretāra vietnieks **Vilnis Vītoliņš**
* Iekšlietu ministrijas parlamentārais sekretārs **Mārtiņš Šteins**
* Iekšlietu ministrijas Nozares politikas departamenta vecākais referents **Sandis Barks**
* Iekšlietu ministrijas Nozares politikas departamenta vecākā referente **Sindija Mickus**
* Tieslietu ministrijas Tiesu sistēmas politikas departamenta direktora vietniece **Eva Krjukova**
* Pilsonības un migrācijas lietu pārvaldes Migrācijas nodaļas vadītāja **Ilze Briede**
* Pilsonības un migrācijas lietu pārvaldes Patvēruma lietu nodaļas vadītāja **Līga Vijupe**
* Tiesībsarga biroja vecākā juriste **Baiba Kiršteina**
* Izglītības un zinātnes ministrijas valsts sekretārs **Jānis Volberts**
* Izglītības un zinātnes ministrijas parlamentārais sekretārs **Reinis Znotiņš**
* Izglītības un zinātnes ministrijas valsts sekretāra vietnieks **Dmitrijs Stepanovs**
* Ekonomikas ministrijas valsts sekretārs **Edmunds Valantis**
* Ekonomikas ministrijas valsts sekretāra vietniece **Zaiga Liepiņa**
* Ekonomikas ministrijas valsts sekretāra vietnieks **Raimonds Aleksejenko**
* Ekonomikas ministrijas Analītikas dienesta vadītājs **Jānis Salmiņš**
* Finanšu izlūkošanas dienesta Sadarbības koordinācijas nodaļas vadītājs **Aleksejs Loskutovs**
* Valsts ieņēmumu dienesta Nodokļu pārvaldes Fizisko personu nodokļu daļas Otrās metodikas nodaļas galvenā nodokļu inspektore **Ināra Kopase**
* Valsts drošības dienesta pārstāvis
* Latvijas Cilvēktiesību centrs ANO Bēgļu aģentūras pārstāvniecības Ziemeļvalstīs un Baltijas valstīs projekts "Robežu monitorings un juridiskās palīdzības sniegšana patvērumam meklētājiem Latvijā" – **Anna Audere**

**citas personas:**

Saeimas Juridiskā biroja juridiskais padomnieks Jānis Priekulis

Saeimas deputāts Krišjānis Feldmans

Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa.

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Grozījumi Imigrācijas likumā (896/Lp13) 3.lasījums.

2. Grozījumi Imigrācijas likumā (916/Lp13) 3.lasījums.

**3. Dažādi.**

J.Rancāns atklāj sēdi un iepazīstina ar izskatāmo darba kārtību. Informē, ka sēdes sākumā nepieciešams pārlemt par likumprojekta "Grozījumi Fizisko personu reģistra likumā“ (1070/Lp13) priekšlikumu iesniegšanas termiņu otrajam lasījumam (komisijas iepriekš noteiktais termiņš – 2 dienas; likumprojekts atzīstams par steidzamu), ņemot vērā situāciju, ka šis likumprojekts ir jāpieņem tā, lai tas stātos spēkā reizē ar pašu Fizisko personu reģistra likumu, kas tika pieņemts 2017.gadā un tikai šogad 28.jūnijā stājas spēkā. Tā kā likumprojekta izskatīšana Saeimas sēdē arvien tiek pārcelta, radusies nepieciešamība pārlemt minēto termiņu, to nosakot 1 stundu, un likumprojekta izskatīšanu otrajā lasījumā iekļaut Saeimas šā gada 17.jūnija sēdes darba kārtībā.

*Deputātiem nav iebildumu.*

**LĒMUMS:**

**-** noteikt likumprojektam “Grozījumi Fizisko personu reģistra likumā” (1070/Lp13) priekšlikumu iesniegšanas termiņu 2.lasījumam – 1 stundu;

**-** lūgt Saeimas Prezidiju likumprojekta **"**Grozījumi Fizisko personu reģistra likumā“ (1070/Lp13) izskatīšanu otrajā lasījumā iekļaut Saeimas šā gada 17.jūnija sēdes darba kārtībā.

**1**. **Grozījumi Imigrācijas likumā (896/Lp13) 3.lasījums.**

J.Rancāns informē, ka par izskatāmo likumprojektu priekšlikumi nav saņemti, aicina komisiju balsot un atbalstīt likumprojektu 3.lasījumam.

*Notiek balsošana*.

*Par – 7 (J.Rancāns, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Imigrācijas likumā” (896/Lp13) un virzīt izskatīšanai Saeimas sēdē 3.lasījumā.

**2**. **Grozījumi Imigrācijas likumā (916/Lp13) 3.lasījums.**

J.Rancāns informē, ka par darba kārtībā iekļauto izskatāmo likumprojektu saņemti 4 priekšlikumi, aicina komisiju tos izskatīt numuru secībā.

**Nr.1** – Saeimas deputāta K.Feldmana priekšlikums – Izslēgt šā likuma 23.panta pirmās daļas 29.punktu.

**Nr.2** – Saeimas deputāta K.Feldmana priekšlikums – Izslēgt šā likuma 23.panta pirmās daļas 30.punktu.

**J.Rancāns** informē, ka Saeimas kārtības rullis neatļauj skatīt šos priekšlikumus komisijā, ņemot vērā to, ka šie priekšlikumi jau ir iepriekš skatīti un noraidīti Saeimas sēdē. Tie ir identiski Saeimas deputāta J.Dombravas priekšlikumiem 2.lasījumā.

**J.Priekulis** komentē, ka atbilstoši SKR 107.pantam 1. un 2.priekšlikums nav izskatāms, par tiem netiek balsots, tie arī netiek iekļauti tabulā uz Saeimas sēdi 3.lasījumā. Iemesls ir tāds, ka 2.lasījumā tika noraidīti identiski priekšlikumi. Savukārt, 3. un 4.priekšlikums ir skatāms.

**A.Latkovskis** komentē, ka katru gadu līdz 1.jūlijam ir jāiesniedz ziņojums par programmu par termiņuzturēšanās atļaujām – vajadzētu, lai līdz septembrim komisijā tas būtu saņemts, tad to varētu izdiskutēt, tad attiecīgi, ja esam gatavi mainīt sistēmu attiecībā uz nekustamajiem īpašumiem, ieguldījumiem kredītiestādēs, tad arī to darīt.

**J.Rancāns** piebilst, ka tūlīt, ejot cauri likumprojektam, būs skaidra politiskā griba. Paziņo, ka 1. un 2.priekšlikums netiks skatīti. Aicina deputātus skatīt pārējos divus priekšlikumus.

*Priekšlikumu* ***Nr.1*** *un priekšlikumu* ***Nr.2*** *komisija* ***neskata****.*

**Nr.3** – Saeimas Juridiskā biroja priekšlikums – Izteikt pārejas noteikumu 50. punktu ieteiktā redakcijā.

**J.Priekulis** skaidro priekšlikuma būtību – šobrīd pārejas noteikumos bija paredzēts 2021.gada 1.jūlijs, kad stājas spēkā šis grozījums, bet, tā kā likumprojekts nav steidzams, un Valsts prezidentam ir iespēja 21 dienas laikā izsludināt likumu, tad šis datums būtu aizstājams ar citu vēlāku datumu, piemēram, ar 1.augustu, bet tas ir politiskās izšķiršanās jautājums.

**V.Vītoliņš** attiecībā par spēkā stāšanās termiņu piekrīt, ka šis ir politiskā izšķiršanās jautājums. Vērš uzmanību uz kādu citu – tiesisku aspektu: šobrīd no šī pārejas posma ir saprotams, ka tas ir cieši saistīts ar iepriekšējiem priekšlikumiem, bet pēc būtības nosaka šī priekšlikuma spēkā stāšanos. Jautājums ir par to, kas notiks ar tām TUA, kas jau ir saņemtas – varētu rasties tiesību aizskārums (cilvēkiem bijusi tiesiskā paļāvība, pārcēlušies šeit uz dzīvi). Aicina padomāt par šo aspektu.

**J.Priekulis** vaicā, vai IeM komentārs tiešām bija par 3.priekšlikumu, jeb tomēr par 4.priekšlikumu, jo 3.priekšlikumā faktiski ir piedāvājums jau iesniegtā likumprojekta redakcijā, kas jau ir atbalstīts 2.lasījumā un kam ir nepieciešams spēkā stāšanās termiņš (kas šobrīd ir 1.jūlijs), un tās izmaiņas ir saistītas ar ATR, kad ir mainījušies novadi.

**V.Vītoliņš** paskaidro, ka komentārs bija kopumā. IeM atbalsta termiņu – 1.augustu.

**I.Briede** papildina, ka šis priekšlikums nedrīkstētu stāties spēkā ātrāk nekā ATR. Tagad, kad skaidri redzams, kas likumprojekts stāsies spēkā vēlāk, tad būtībā šis pārejas noteikums būtu izslēdzams, un normai vajadzētu stāties spēkā vienlaikus ar visu likumu. Varbūt varētu komisija veidot savu priekšlikumu par šī punkta izslēgšanu.

**J.Priekulis** piekrīt, ka šāda opcija pastāv, ja nav nepieciešams īpašs termiņš, kādā šis grozījums stājas spēkā. Tad arī JB varētu savu priekšlikumu atsaukt.

**J.Rancāns** aicina komisiju veidot savu priekšlikumu izslēgt no likumprojekta 50.pārejas punktu.

*Deputātiem nav iebildumu, ka tiek veidots komisijas priekšlikums.*

*Priekšlikums Nr.3 ir atsaukts, komisija atbalsta, ka tiek veidots komisijas priekšlikums* izslēgt no likumprojekta 50.pārejas punktu*.*

**Nr.4** – Saeimas deputāta K.Feldmana priekšlikums – Papildināt Pārejas noteikumus ar 51.punktu ieteiktā redakcijā.

**J.Rancāns** skaidro – šis priekšlikums ir konceptuāls un paredz, ka ar 2022.gada 1.janvāri attiecīgie punkti zaudē spēku. Uzsver, ka absolūti saprot bažas par to, ka nepieciešams saprast, kas notiek ar tiesiskās paļāvības principu, līdz ar to ir priekšlikums vienoties par to, ka pašreiz netiek izsniegtas jaunas TUA, un regulēt to, kas notiek ar jau izsniegtajām TUA (pagarināšana, nepagarināšana, pārejas noteikumi). Informē, ka martā ir atsūtīts ikgadējais ziņojums, e-pastā tas izsūtīts visiem komisijas deputātiem.

**E.Siliņa** informē, ka valdība jau pirms Covid(a) lēma, ka nepieciešamas izmaiņas Imigrācijas likumā, bija vienošanās, ka IeM kopā ar EM izstrādā priekšlikumus, kas paredz iespēju izbeigt ārzemniekiem TUA izsniegšanu, attiecībā par nekustamo īpašumu doma bija atstāt tikai tādus, kuru vērtība nav mazāka par 500 000, bet vērtspapīri un pakārtotās saistības tiek izslēgtas. IeM bija arī uzdevums izstrādāt pārejas noteikumus par tiem, kam beigsies izsniegto TUA termiņš. Ņemot vērā iepriekšējā ministra politisko nostāju, šis uzdevums netika izpildīts.

**J.Salmiņš** komentē, ka pirms 3 nedēļām komisijas sēdē tika demonstrēta prezentācija – no 2015.gada ekonomiskais ieguvums no TUA programmas ir ļoti niecīgs – caur bankām darījumu vairs vispār nav bijuši, savukārt par nekustamajiem īpašumiem – šis tas notiek, bet ietekme ir nesamērojami maza un nenozīmīga.

**V.Vītoliņš** piebilst, ka šis ir politiskā izšķiršanās jautājums.

**I.Briede** papildina, ka IL tāds koncepts pārtraukt izsniegt TUA vispār nepastāv. Rūpīgi jāpārdomā, kādā veidā to ielikt likumā.

**J.Priekulis** informē par virkni nepieciešamo grozījumu saistībā ar 4.priekšlikumu. Likumu var grozīt, bet ievērojot tiesiskās paļāvības principu – būtiskākais jautājums ir par personām, kas ne tikai jau ir saņēmušas TUA, bet varētu būt uzsākušas darbības kaut kādu investīciju veikšanā, jeb pārcēlušās šeit uz dzīvi. Runa ir arī par saprātīgu pārejas periodu.

**B.Kiršteina** pievienojas, ka tā ir politiskā izšķiršanās, bet vienlaikus jāievēro tiesiskās paļāvības princips, nosakot saprātīgu termiņu.

**I.Briede** nosauc, ka pašreiz izskatīšanā ir 24 lietas. Lai visu sakārtotu, būtu nepieciešami vismaz 3 mēneši.

**A.Latkovskis** vēlas saprast no JB, vai ir iespējams uz rītdienu sagatavot nepieciešamos priekšlikumus, lai varētu apturēt TUA izsniegšanu uz laiku, tad varētu rīt sanākt komisija un nobalsot par tiem.

**J.Priekulis** atbild, ka uz rītdienu to kvalitatīvā veidā nebūtu iespējams izdarīt, lai būtu juridiski korekti.

**I.Klementjevs** iebilst pret šādu pieeju steigā kaut ko mainīt, aicina pagaidīt jauno IL.

**J.Rancāns** komentē, ka pašreiz īsti atbalsta laikam šim priekšlikumam nav, vaicā, vai būtu iespējams uz rudeni sagaidīt jauno IL, lai varētu atrisināt šos jautājumus.

**V.Vītoliņš** piebilst, ka jaunais IL ir iesniegts valdībai izskatīšanā, neredz tam šķēršļus.

*Notiek sēdes dalībnieku diskusija par jaunā IL konceptu.*

**J.Rancāns** informē, ka aicinās K.Feldmanu atsaukt 4.priekšlikumu līdz Saeimas sēdei, jo komisijā tam atbalsta nav. Piedāvā saprātīgāku risinājumu – komisija uzdod valdībai uzdevumu jaunajā IL līdz 1.septembrim pārskatīt šo konceptu, t.i., konceptuāli paredzēt, ka tiek pārtraukta TUA izsniegšana un tiek atrisināti visi jautājumi saistītie ar tiesiskās paļāvības principa ievērošanu, un tiek noteikti pārejas periodi tiem, kam šīs atļaujas jau ir bijušas izsniegtas. Aicina komisiju balsot par šādu uzdevumu valdībai.

*Notiek balsošana*.

*Par – 4 (J.Rancāns, A.Latkovskis, M.Šteins, A.Zakatistovs); pret – 1 (I.Klementjevs); atturas – 2 (R.Bergmanis, M.Možvillo).*

*Komisijā atbalstīts priekšlikums par uzdevuma došanu valdībai, nosūtot komisijas vēstuli.*

J.Rancāns informē, ka visi priekšlikumi ir izskatīti, aicina komisiju balsot un atbalstīt likumprojektu 3.lasījumam.

*Notiek balsošana*.

*Par – 4 (J.Rancāns, A.Latkovskis, M.Šteins, A.Zakatistovs); pret – 1 (I.Klementjevs); atturas – 2 (R.Bergmanis, M.Možvillo).*

**LĒMUMS:**

**-** atbalstīt likumprojektu “Grozījumi Imigrācijas likumā” (916/Lp13) un virzīt izskatīšanai Saeimas sēdē 3.lasījumā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.10.

Komisijas priekšsēdētājs (paraksts\*) J.Rancāns

Komisijas deputāts (paraksts\*) R.Bergmanis